嶺南之風

嶺南之風，香港公園之一，庭園之一，喺九龍荔枝角美孚，美孚新邨以南，實為荔枝角公園東南部分，喺公園第三期。二〇〇〇年十一月十一號開張，供市民遊覽。園地有一萬二千五百平方米。 園喺美孚新邨以南填地之上，為香港玫瑰園計劃填地。荔枝角個荔枝，嶺南名菓，因而起個傳統嶺南庭園。園分十景，有「有鳳來儀」、「群星邀月」、「橋廊畫舫」、「月起薰來」、「觀雲逐月」、「奕亭殘局」、「溪流影月」、「北門茵綠」、「健康去屣」，以及「泰然自若」。中有大池，屋宇環繞伸延，院落迴廊布局，呈嶺南風格，有陶塑、瓦、灰塑、石雕同木砌等，而假山石以英德太湖石為主。此外，園內多對聯，以明、清、民國至今粵人作品為主，如梁啟超、康有為、李文田、葉劍英、黎簡、劉華東、高劍父同陳璞等。 園開朝七晚十一，免費入場。 英文為Lingnan Garden。 軼事 香港無線電視古裝劇集好多在此取景拍攝，如《宮心計》。 參考資料 出面網頁 荔枝角公園-專題